วุฒิสภาหญิงออสเตรเลียให้นมลูกกลางสภา! สะท้อนบทบาทผู้หญิงยุคใหม่
 Larissa Waters สมาชิกวุฒิสภาชาวออสเตรเลียให้นมลูกกลางสภาอีกครั้ง ขณะที่วุฒิสภากำลังพิจารณาญัตติในที่ประชุม ภาพเธออุ้มลูกน้อยไว้กับอกขณะกำลังฟังการประชุมได้แพร่สะพัดไปทั่วโลกออนไลน์ สร้างมิติใหม่ให้กับทั้งบทบาทการเป็นแม่และบทบาทการเป็นผู้หญิงในสภา นี่คือครั้งที่สองที่เธอให้นมลูกน้อยอายุ 14 เดือนกลางสภา หลังจากเธอสร้างประวัติศาสตร์เป็นสมาชิกวุฒิสภาคนแรกที่ทำเช่นนี้ไปเมื่อเดือนพฤษภาคมที่ผ่านมา เพราะเธอไม่สามารถพลาดการยื่นญัตติเกี่ยวกับโรคปอดดำที่เธอกำลังผลักดันได้ ผู้หญิงทุกคนเมื่อถึงเวลามีครอบครัว หลายคนต้องตัดสินใจเลือกทิ้งงานและความฝันเอาไว้ข้างหลัง จนผู้หญิงมีฝันหลายคนเลือกที่จะไม่แต่งงานหรือมีลูก แต่ภาพนี้ของ Larissa Waters อาจยิ่งยืนยันกับเราว่า วันนี้เราสามารถสวมบทบาทแม่และเดินตามฝันไปด้วยได้พร้อมๆ กันLarissa Waters ผลักดันให้วุฒิสภาออสเตรเลียเปลี่ยนกฎอนุญาตให้ผู้หญิงให้นมลูกในสภาได้ Larissa Waters คือหัวหน้าพรรคร่วมประจำพรรค Green ซึ่งเป็นพรรคการเมืองฝ่ายซ้ายของออสเตรเลีย และขณะนี้เธอกำลังผลักดันญัตติเกี่ยวกับโรคปอดดำ เธอจึงไม่สามารถพลาดการประชุมวุฒิสภาได้ แม้เธอจะอยู่ในช่วงที่ต้องทำหน้าที่สำคัญอย่างการเป็นแม่ไปด้วยก็ตาม โดยเธอเคยกล่าวก่อนหน้านี้แล้วว่า หากเธอจำเป็นต้องเข้ามาผลักดันญัตตินี้ในที่ประชุมขณะที่เธอจะต้องให้นมลูกไปด้วย เธอก็จะทำ ความตั้งใจข้างต้นจึงเป็นแรงขับเคลื่อนให้เธอผลักดันวุฒิสภาออสเตรเลียเปลี่ยนกฎการเข้าประชุม ที่เคยไม่อนุญาตให้เด็กเข้าฟังการประชุม และกำหนดว่าสมาชิกวุฒิสภาคนใดที่กำลังอยู่ในช่วงให้นมบุตรจะต้องลงมติจากนอกสภาแทน จนสุดท้ายกฎนี้ถูกยกเลิกเมื่อปลายปีที่แล้ว และทำให้เธอสามารถเข้ามานั่งในสภาเพื่อยื่นญัตติเกี่ยวกับโรคปอดดำได้ตามความตั้งใจ แม้จะอยู่ในช่วงที่เธอไม่สามารถทิ้งลูกน้อยได้ก็ตามภาพการให้นมบุตรของ Larissa Waters ที่ตอบคำถามผู้หญิงหลายคน ภาพให้นมบุตรของ Larissa Waters เรียกเสียงฮือฮาไปทั่วโลก แต่ภาพนี้ไม่ได้เพียงแค่ตอกย้ำภาพมารดาหรือความเป็นสตรีเท่านั้น แต่ภาพนี้สะท้อนเสียงของผู้หญิงหลายคนที่เคยต้องเลือกหรือถูกบังคับให้เลือกระหว่างความฝันและครอบครัว โดยเฉพาะกับอาชีพอย่างวุฒิสภา ที่ปัจจุบันสภาทั่วโลกก็ยังมีผู้ชายนั่งอยู่มากกว่าผู้หญิง ฉันต้องการส่งข้อความไปยังผู้หญิงรุ่นใหม่ทุกคนว่า สภาเป็นที่ของพวกเธอเช่นกัน และพวกเธอสามารถเป็นสมาชิกวุฒิสภาไปพร้อมกับการเป็นแม่ไปด้วยได้พร้อมๆ กัน ผู้หญิงหลายคนขอบคุณฉันกับการให้นมลูกครั้งนี้ สิ่งนี้ไม่ได้เพียงทำให้การให้นมลูกเป็นเรื่องปกติ เพราะยังมีบางส่วนของสังคมที่มองเรื่องนี้เป็นสิ่งน่าอับอาย แต่มันยังทำให้ฉันรู้สึกดีด้วย เมื่อรู้ว่าผู้หญิงรุ่นใหม่และแม่อีกหลายคนมองว่า พวกเขาสามารถมีอาชีพได้อย่างฉัน ออสเตรเลียมีผู้หญิงในสภาคิดเป็น 32 เปอร์เซ็นต์ ซึ่งยังถือว่ามากกว่าหลายๆ ประเทศ และมากกว่าประเทศอย่างสหรัฐฯ เกือบ 2 เท่า ภาพการให้นมลูกของเธอสามารถส่งกำลังใจไปถึงผู้หญิงในอาชีพอื่นๆ ด้วยเช่นกัน ที่ยังต้องเดินหน้าทำงานแม้จะมีอีกชีวิตเพิ่มขึ้นมาก็ตาม โดยเฉพาะในช่วงที่พวกเธอจำเป็นต้องให้นมลูกแต่ก็อาจจะมีงานบางอย่างที่ไม่สามารถละทิ้งได้ ยิ่งโดยเฉพาะกับแม่เลี้ยงเดี่ยวที่จำเป็นต้องทำงานเพื่อเลี้ยงชีพ มากไปกว่านั้น ภาพของ Larissa Waters อาจตอบคำถามผู้หญิงมีฝันยุคใหม่หลายคนที่กำลังมีคำถามว่า เราจะต้องเลือกเส้นทางใดเส้นทางหนึ่ง และทิ้งเป้าหมายของเราไว้ข้างหลังหรือไม่ ภาพนี้อาจกำลังบอกว่า เราทุกคนทำได้มากกว่าที่เราคิดPhoto:Stephanie Peatling‏/Twitter
Larissa Waters สมาชิกวุฒิสภาชาวออสเตรเลียให้นมลูกกลางสภาเป็นครั้งที่สอง ขณะกำลังประชุมสภาและยื่นญัตติเกี่ยวกับโรคปอดดำLarissa Waters คือคนผลักดันให้วุฒิสภาออสเตรเลียเปลี่ยนกฎอนุญาตให้เด็กเข้ามาในสภาได้ และให้สมาชิกวุฒิสภาที่กำลังอยู่ในช่วงให้นมบุตรสามารถเข้าประชุมได้เช่นกัน